חוק הפחתת הגירעון והגבלת ההוצאה התקציבית (תיקון מס' 20), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2850, עמ' 438, 2020-09-08T00:00:00+03:00
עקב היעדר אישור חוק התקציב לשנת 2020, פעלה הממשלה לפי סעיף 3ב לחוק יסוד: משק המדינה, אשר קובע כי כל עוד לא התקבל חוק התקציב, תהיה הממשלה רשאית להוציא כל חודש סכום השווה לחלק השנים עשר מהתקציב השנתי הקודם, בתוספת הצמדה למדד המחירים לצרכן. לפיכך, הוגדלה מגבלת ההוצאה לשנת 2020 בחוק יסוד: משק המדינה (תיקון מס' 10 והוראת שעה לשנת 2020), מאז, תוקן חוק יסוד: משק המדינה 5 פעמים ונוספו לו סכומים בהתאם לתוכניות לצורך התמודדות עם משבר הקורונה. 
תיקון זה משלים את התיקון בחוק-יסוד: משק המדינה (תיקון מס' 10 והוראת שעה לשנת 2020) (תיקון מס' 5) ומוגדלת בו שיעור מגבלת ההוצאה התקציבית לשנים 2020 ו-2021 כך שמגבלת ההוצאה הממשלתית לשנת 2020 לא תעלה בסך הכל על 20.95% ביחס לסכום ההוצאה הממשלתית בשנת התקציב 2019 ומגבלת ההוצאה הממשלתית לשנת 2021 שלא תעלה בסך הכל על 10.75% ביחס לסכום ההוצאה הממשלתית בשנת התקציב 2020. לשם התמודדות עם משבר הקורונה ולמטרה זו בלבד, יש לאפשר לממשלה בשנת 2021 להגדיל את שיעור הגירעון הכולל מן התמ"ג בשיעור נוסף של עד 0.06% ובשנת 2022 להגדיל את שיעור זה בשיעור נוסף של עד 0.08%.